Document ID: /roh_data/filtered/fineweb-2-filterrobots_roh.jsonl.gz/10826

Aboliziun obligatori da mascrinas e tests
Cun plascher communicheschel jeu a Vus che la regenza Grischuna ha decidiu ier da sligiar ton igl obligatori da mascrinas sco era dad abolir ils tests da scola repetitivs:
- Tuttas scolaras e tuts scolars dalla scola populara astgan desister naven da damaun gievgia, ils 10-02-2022 dalla mascrina.
- Ils tests da scola vegnan buca pli organisai naven da sonda, ils 12-02-2022. Pia ein las scolaras ed ils scolars quest’jamna vegni testai la davosa gada.
Ensemen cul team da scola sperel jeu che nus sappien el futur puspei sededicar cumpleinamein all’instrucziun – per il beinesser dils affons da scola.
En num dalla direcziun da scola engraziel jeu cordialmein alla menadra da ressort, Isa Cavelti, per il nunstunclenteivel engaschi sco coordinatura dallas mesiras da schurmetg. Era allas persunas d’instrucziun ed al secretariat descha in cordial engraziament per il grond sustegn. Grazia alla fetg buna lavur prestada, eis ei per la pli gronda part stau pusseivel da garantir part in menaschi da scola reglau.
Igl entir team da scola ei pertscharts che quella situaziun excepziunala duront quei liung temps ei stada pusseivla sulettamein grazia alla fetg buna collaboraziun cun Vus. Engraziel fetg!
schurmetg da datas (fotografias da classa)
Ord motivs dalla protecziun da datas desistin nus dapi igl onn da scola 2018/19 da publicar las fotografias da classa.